अमांडा नेल बनीं इवेंट में पहुंचने वाली पहली मलेशियाई महिला डायरेक्टर, 17 मई को होगा प्रीमियर
Cannes Film Festival 2023; 16 मई से फ्रांस में कान्स फिल्म फेस्टिवल का आगाज होने जा रहा है। करीब 12 दिनों तक चलने वाले इस फेस्टिवल दुनिया भर की चुनिंदा बेहतरीन फिल्मों की स्क्रीनिंग की जाएगी। इनमें से मलेशियाई फिल्म टाइगर स्ट्रिप्स को भी इस साल फेस्टिवल में दिखाया जाएगा
16 मई से फ्रांस में कान्स फिल्म फेस्टिवल का आगाज होने जा रहा है। करीब 12 दिनों तक चलने वाले इस फेस्टिवल दुनिया भर की चुनिंदा बेहतरीन फिल्मों की स्क्रीनिंग की जाएगी। इनमें से मलेशियाई फिल्म टाइगर स्ट्रिप्स को भी इस साल फेस्टिवल में दिखाया जाएगा, जिसका डायरेक्शन अमांडा नेल ने किया है। टाइगर स्ट्रिप्स कान्स फिल्म फेस्टिवल में दिखाई जाने वाली पहली फिल्म है, जिसका डायरेक्शन एक मलेशियाई महिला ने किया है। यह वाकई मलेशियाई फिल्म इंडस्ट्री के लिए ऐतिहासिक मौका है।
क्या है फिल्म टाइगर स्ट्रिप्स की कहानी? 
फिल्म टाइगर स्ट्रिप्स एक 12 साल की लड़की की जफान की कहानी है, जिसका किरदार चाइल्ड एक्ट्रेस जैफरीन आफरीना जैरीजल ने निभाया है। वह एक छोटे से गांव में रहती है। अचानक से उसके शरीर में गंभीर बदलाव आते हैं और वो एक शेरनी की तरह बर्ताव करने लगती है। जैसे ही यह बात स्कूल में फैलती है, जफान के सभी दोस्त उससे दूर हो जाते हैं। गांव भर में लोगों के बीच शैतानी शक्ति का डर फैल जाता है। तब एक डॉक्टर आकर गांव लोगों की मदद करता है।
अब तक कुल चार मलेशियाई फिल्मों को कान्स फिल्म फेस्टिवल में दिखाया जा चुका है। वहीं 13 साल बाद बड़े यह पहली फिल्म है,जो इवेंट के दौरान दिखाई जाएगी।
अनुराग कश्यप की कैनेडी, राहुल रॉय की आगरा है कान्स फिल्म फेस्टिवल का हिस्सा
आशिकी एक्टर राहुल रॉय की फिल्म आगरा को कान्स फिल्म फेस्टिवल में वर्ल्ड प्रीमियर पर दिखाया जाएगा। इस फिल्म का डायरेक्शन कानू बहल ने किया है, वहीं इसे हिंदी फिल्म सारेगामा इंडिया लिमिटेड, UFO प्रोडक्शन और O8 फिल्म के निर्देशन में तैयार किया गया है। इसके अलावा राहुल भट्ट और सनी लियोन स्टारर फिल्म कैनेडी को भी इस फिल्म फेस्टिवल में दिखाया जाना है।
कान्स 2023 में अनुष्का शर्मा का डेब्यू 
बॉलीवुड एक्ट्रेस अनुष्का शर्मा कान्स डेब्यू के लिए तैयार है। एक्ट्रेस मई के महीने में फ्रेंच रिवेरा जाएंगी और इस ग्रैंड इवेंट का हिस्सा होंगी। फ्रांसीसी राजदूत इमैनुएल लेनिन ने खुद प्रियंका के इस इवेंट में इवाइटेड होने की पुष्टि की है।
अनुष्का के अलावा एक्ट्रेस शर्मिला टैगोर, ऐश्वर्या राय, विद्या बालन और दीपिका पादुकोण बतौर ज्यूरी इस खास इवेंट का हिस्सा होंगी।